Kiev

Kiev (n'ucraín Київ, Kyiv, )) ye la capital d'Ucraína y la ciudá más importante del país. Ta asitiada nel centru-norte del país, a la vera del ríu Dniéper. Con una población de  y aproximao 3.650.000 na so área metropolitana, ye la séptima ciudá más poblada d'Europa.

Alministrativamente, Kiev ye un "conceyu con un estatus especial" (Миста державного значения, Mista derjàvnoho znatxènnia, lliteralmente, ciudá d'importancia estatal), independiente del óblast de Kiev que lu arrodia. Kiev ye un centru industrial, científicu, educativu y cultural importante de la Europa del Este. Ye la sede de numberoses industries teunolóxiques, d'unes 200 instituciones d'educación superior y monumentos históricos conocíos perdayures. La ciudá tien una infraestructura de tresporte públicu estensa y altamente desenvuelta qu'inclúi un sistema de metro.

 Historia 
A lo llargo de la so historia, Kiev, una de les ciudaes más antigües de la Europa del Este, pasó per delles etapes de gran prominencia y de relativa escuridá. Considérase que la ciudá foi fundada nel sieglu V como una ciudá comercial na tierra de los primeros eslavos orientales, esto ye, los que s'autodenomaríen los Rus de Kiev. Gradualmente empezó a ganar prestíu como'l centru de la civilización eslava oriental, convirtiéndose del sieglu X a XII na capital cultural y política del Principáu de Kiev, l'estáu eslavu oriental de la edá media precursor directu del estáu ucraín modernu. La ciudá foi dafechu destruyida mientres la invasión mongola de 1240 y perdió la so influyencia nos siguientes sieglos.

Foi una capital provincial d'importancia marxinal nes contornes de los territorios controlaos polos sos poderosos vecinos: primero'l Gran Ducáu de Lituania, siguíu pola mancomunidá polaco-lituana y, finalmente, Rusia. L'andanciu de peste bubónica llegó a Kiev en 1770.

La ciudá volvió espolletar mientres la revolución industrial del Imperiu Rusu a finales del sieglu XIX. Depués del periodu aturbolináu que siguió a la Revolución Rusa de 1917, foi capital de la República Popular d'Ucraína y dende 1921 foi una ciudá importante de la Ucraína soviética, y dende 1934, la so capital. Mientres la Segunda Guerra Mundial, la ciudá foi destruyida de nuevu, casi dafechu, pero recuperóse rápido nos años de posguerra, aportando a la tercer ciudá más importante de la XRSS.

 Ver tamién 
 Persones de Kiev
 KyivNotKiev

 Referencies 

 Enllaces esternos 

Categoría:Llocalidaes d'Ucraína